નવી દિલ્હી, 30 જુલાઇઃ બૉલીવુડ અભિનેતા અને પટના સાહિબથી સાંસદ શત્રુઘ્ન સિન્હા વારંવાર બિહારના મુખ્યમંત્રી નીતિશ કુમારની પ્રશંસા કરીને ભાજપને મુશ્કેલીમાં મુકી રહ્યાં છે. આ વખતે તેમણે નીતિશ કુમારને પીએમ મટેરિયલ કહી દીધા છે. સિન્હાએ કહ્યું કે નીતિશની અંદર પીએમ બનાવાની યોગ્યતા છે અને તેમની ક્ષમતા પર કોઇ પ્રશ્ન ઉઠાવી શકે નહીં. સાથે જ તેમણે એમ પણ કહ્યું કે, જેડીયુ અને ભાજપ ગઠબંધન તૂટવા માટે નીતિશ કુમાર જવાબદાર નથી, જો કે, તેમણે એ નથી કહ્યું કે તેના માટે કોણ જવાબદાર છે.